doon niya nakilala ang general, na nooy komandante, na naging kakilala niya dahil sa pangungutang sa kaniya at pagkatapos ay naging kaibigan dahil sa ilang kataksilang ginawa na alam ng magaalahas ang lihim. siya, sa tulong ng salapi ay nakuha niyang maparito ang general, at nang nasa pilipinas na ay ginawa niyang isang bulag na kasangkapan at iniaboy niya sa paggawa ng lahat ng kasamaan na ang ginawa niyang pain ay ang walang habas na katakawan sa salapi. ang pangungumpisal ay naging mahaba at mabigat, ngunit sa boong hinabahaba ay hindi nagpahalata ng anomang pagkakagulat ang nagpapakumpisal at bibihirang pinatlangan ang may sakit. florentino, ay tumindig na pinapahid ang pawis sa mukha at nag isip. mahiwagang kadiliman ang naghahari sa loob ng silid, na pinupuno ng sinag ng buwan, na pumapasok sa mga durungawan, ng liwanag na malamlam at panganganinag na wariy singaw.